Salarisverhogings vir staatsamptenare goedgekeur | Maroela Media
Salarisverhogings vir staatsamptenare goedgekeur
Pres. Jacob Zuma het ’n aanbeveling vir salarisverhogings vir staatsamptenare goedgekeur.
Zuma se kantoor het Donderdag in ŉ verklaring gesê die president het onder meer die aanbevelings van die Kommissie vir die Vergoeding van Staatsamptenare en die land se ekonomie in ag geneem toe hy sy besluit gemaak het. Die president het die kommissie se aanbevelings in al die kategorieë van staatsamptenare aanvaar, behalwe vir die landdroste.
Kabinetsministers, hul adjunkte, die speaker van die nasionale vergadering, voorsitter van die nasionale raad van provinsies, lede van provinsiale kabinette, speakers van die provinsiale wetgewers en regters sal almal ŉ 4% salarisverhoging ontvang.
Lede van die parlemente en provinsiale wetgewers, asook konings en koninginne sal almal ŉ effense hoër verhoging van 4,5% ontvang. Die voorsitter van die nasionale huis van tradisionele leiers en die voltydse voorsitter van provinsiale huise van tradisionele leiers sal almal 5% salarisverhogings ontvang. Senior tradisionele leiers se salarisse sal met 8% verhoog word.
ŉ Voorstel vir die verhoging van landdroste se salarisse sal volgens wet eers deur die parlement goedgekeur moet word. “Die president het daarom die parlement versoek dat landdroste se salarisse met 5,5% aangepas word.”
Kommissaris ontken beweerde uitlatings oor plaasaanvalle
Foto’s: Walviskalf spoel uit op KZN-strand
Ek wonder hoeveel gaan die pensioenarisse se verhoging wees.
En Jan alleman watse verhoging kry hy???
Verhoging?? Vir dit wat hulle doen moet hulle salarrisse met 50% verminder word
Dit is regtig ń doring in die vlees dat die sogenaamde konings en koninginne asook tradisionele leiers wat op aarde geen positiewe bydrae maak nie sulke masiewe bedrae geld ontvang.
Watter deel verstaan hierdie man nie. Dit is dan voorgestel dat staatsuitgawes besnoei moet word. Ons wat in die privaatsektor werk kry vir 5 jaar nie verhoging nie. Sal graag wil weet hoeveel hy vir homself toegestaan het.